የኮሚሽነሮች ዕጩ አቅራቢ ኮሚቴ ሥራውን ጀመረ
 በጋዜጣው ሪፖርተር አዲስ አበባ፦የኢትዮጵያ ሰብዓዊ መብቶች ኮሚሽንን በአዲስ መልክ ለማደራጀት በጸደቀው የኮሚሽኑ ማቋቋሚያ ማሻሻያ አዋጅ ቁጥር 1224/2012 መሠረት የኮሚሽነሮች ዕጩ አቅራቢ ኮሚቴ ተሰብስቦ ሥራውን ጀምሯል፡፡ ከህዝብ ተወካዮች ምክር
ቤት ያገኘነው መረጃ
እንደሚያመለክተው፣ የኮሚሽነሮች ዕጩ
አቅራቢ ኮሚቴ ተሰብስቦ
ሥራውን ጀምሯል፤ የኮሚሽኑን
ምክትል ዋና ኮሚሽነር
እና የልዩ ልዩ
ዘርፍ ጉዳዮች ኮሚሽነሮችን
ለመምረጥ እስከ ታህሳስ
30 ቀን 2013 ዓ.ም
ድረስ የሕዝብ ጥቆማ
እንደሚቀበል ታውቋል፡፡ በኮሚሽኑ ማቋቋሚያ አዋጅ መሠረት የልዩ ልዩ ዘርፍ ጉዳዮች ኮሚሽነሮች ማለትም የሴቶችና ሕፃናት መብቶች ጉዳይ፣ የአካል ጉዳተኞች መብቶች ጉዳይ፣ የሲቪልና ፖለቲካ መብቶች ጉዳይ፣ የማህበራዊ ኢኮኖሚያዊና ባህላዊ መብቶች ጉዳይ እንዲሁም የስደተኞች፣ የተፈናቃይ ሰዎችና ሌሎችም ለመብት ጥሰት ተጋላጭ የሆኑ ሰዎችን ጉዳይ የሚጨምር መሆኑ ተገልጿል፡፡ ለኮሚሽነርነት የሚያበቁ መመዘኛዎችም
የማንኛውም የፖለቲካ ድርጅት
አባል ያልሆነ/ያልሆነች
በዜግነት ኢትዮጵያዊ የሆነ/የሆነች
ለሰብዓዊ መብቶች ተቆርቋሪ
የሆነ/የሆነች እና
በሰብዓዊ መብቶች ሥራ
ወይም ጥናትና ምርመር
አስተዋጽኦ ያደረገ/ያደረገች
የኢፌዴሪ ሕገ-መንግሥትን
የሚያከብር/የምታከብር በሕግ
ወይም ተዛማጅነት ባለው
ሌላ ሙያ የሰለጠነ/ች
ወይም ሰፊ ዕውቀትና
ልምድ ያካበተ/ያካበተች
ዕድሜ ከ35 ዓመት
በላይ የሆነ/የሆነች
በታታሪነት፣ በታማኝነት፣ እና
በሥነ ምግባር በሕዝብ
ዘንድ ወይም በአካባቢው
ነዋሪዎች ወይም በሥራ
ባልደረቦች ዘንድ መልካም
ስም ያተረፈ/ ያተረፈች
ሲሆኑ የዕጩ አቅራቢ
ኮሚቴው በሕዝብ ጥቆማ
ከቀረቡት ሰዎች ውስጥ
በተቻለ መጠን የልዩ
ልዩ ሕብረተሰብ ክፍሎች
እና የጾታ ስብጥርን
ከግምት በማስገባት መስፈርቱን
በከፍተኛ ደረጃ የሚያሟሉ
ዕጩዎችን መርጦ ለሕዝብ
ተወካዮች ምክር ቤት
እንደሚያቀርብ ያመላክታል፡፡አዲስ ዘመን ታህሳስ 24/2013